เรื่องร้องเรียน: สร้างโดมเก็บเสียงไว้จุดพลุเถอะคะ อย่ารบกวนคนจะพักผ่อนสงบๆเลย
การดำเนินการของเจ้าหน้าที่: เรียนผู้แจ้ง                สำนักงานเขตสาทร ได้ตรวจสอบแล้ว ปรากฎมีผู้ยื่นขออนุญาตจุดพลุ ในวันที่ 5 ตุลาคม 2566 เวลา 20:30 น. บนเรือซึ่งลอยลำอยู่กลางแม่น้ำเจ้าพระยา บริเวณหน้าโรงแรมโฟซีซั่น เพื่อเป็นการส่งเสริมการท่องเที่ยวของประเทศไทยตามนโยบายของรัฐบาล เนื่องจากเป็นการจุดพลุประกอบในการจัดงานประชาสัมพันธ์เปิดตัวของบริษัท The Atelier&Co Holdings Pte. Ltd. ซึ่งเป็นบริษัทออร์กาไนเซอร์ที่มีชื่อเสียงจากประเทศสิงคโปร์ มีนักธุรกิจต่างชาติร่วมงานประมาณ 800 คน ประกอบด้วยนักธุรกิจบริษัทออร์กาไนเซอร์จากประเทศในทวีปเอเชีย แขกรับเชิญผู้มีชื่อเสียงในวงการออร์กาไนเซอร์ และนักธุรกิจด้านการท่องเที่ยว และไม่ปรากฏผู้ขออนุญาตในเวลาอื่นแต่อย่างใด                ในการนี้ เพื่อป้องกันและแก้ไขปัญหาความเดือนร้อนของประชาชน สำนักงานเขตสาทรได้ออกประกาศเรื่องการกวดขันการจุดพลุ ฯ ในบริเวณแม่น้ำเจ้าพระยา เพื่อห้ามมิให้ผู้ใดจุดพลุโดยไม่ได้รับอนุญาตและได้กำชับให้โรงแรมริมแม่น้ำเจ้าพระยาแจ้งลูกค้าของโรงแรมให้ทราบ ให้ดำเนินการขออนุญาตจุดพลุให้ถูกต้องและไม่ฝ่าฝืนกฎหมาย และสำนักงานเขตสาทรได้แจ้งให้ผู้ยื่นขออนุญาตฯ จะต้องทำการแจ้งการขออนุญาตจุดพลุให้สถานีตำรวจนครบาลปากคลองสานทราบ และสำนักงานเขตสาทรได้แจ้งการจุดพลุให้กรมเจ้าท่ารับทราบเพื่อกวดขันตามอำนาจหน้าที่ต่อไป                 ซึ่งที่ผ่านมาในปี พ.ศ. 2566 สำนักงานเขตสาทรได้อนุญาตให้จุดพลุ จำนวน 8 ครั้ง โดยได้พิจารณาให้เป็นไปตามข้อกฎหมายที่เกี่ยวข้อง โดยคำนึงถึงความปลอดภัยในชีวิตและทรัพย์สินของประชาชนและป้องกันไม่ให้เกิดความเดือดร้อนแก่ประชาชนผู้อยู่อาศัยใกล้เคียง แต่ในกรณีที่มีการจุดพลุโดยไม่ได้ขออนุญาตหรือไม่เป็นไปตามข้อกฎหมาย สร้างความเดือดร้อนให้ประชาชน สำนักงานเขตสาทรได้ดำเนินการประสานสถานีตำรวจนครบาลผู้รับผิดชอบพื้นที่ให้พิจารณาดำเนินการตามอำนาจหน้าที่แล้ว
ความเห็นของผู้แจ้ง: 0
พื้นที่: แขวงวัดพระยาไกร เขตบางคอแหลม กรุงเทพมหานคร